《送周叔谨》
宋代·韩淲

学行世所稀，到眼发孤咏。闻君欲高卧，当不与物竞。

师从既名德，朋友且多令。堂堂丽泽公，沉潜率理性。

武夷老仙伯，辩析至于命。愿言融液之，此意千载盛。

相逢复相别，一进当一庆。波流易荡委，山立要持正。

剡中山水窟，眼界可便静。因风时寄音，各各药其病。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。